cyanic-selkie/wikianc huggingface dataset:
USAs historie (1789–1849)
Nullifiseringskrisen
De beskyttende tariffene som var godkjent av kongressen og signert som lovgivning av Jackson i 1832, var mildere enn de i 1828, men de førte til mer forbitrelse blant mange i staten. Som svar uttrykte et antall borgere i South Carolina sin bifallelse av «statenes rettigheters» prinsipp om «nullifikasjon», som ble erklært av John C. Calhoun, Jacksons visepresident til 1832, i South Carolinas utmeldelse og protest (1828). South Carolina behandlet tariffen ved å adoptere innsettelsen av nullifikasjon som erklærte både tariffene i 1828 og 1832 som null og lovlig innenfor statsgrensene.
Troens Bevis Verdens Evangelisering
Historie
I 1965 ble Troens Bevis Verdens Evangelisering grunnlagt og eiendommen i Sarons dal kjøpt. Første trinn av misjonsskolen ble bygget uten startkapital. Men på grunn av frivillige gaver var bygget gjeldfritt da det noen måneder senere stod ferdig.
USAs historie (1789–1849)
Nullifiseringskrisen
Nullifikasjon var bare den siste i en rekke av staters utfordringer mot autoriteten til den føderale styresmakten. I respons til truslene fra South Carolina, sendte Jackson sju små marinefartøyer og et krigsskip til Charleston i november 1832. 10. desember utstedte han en kjent proklamasjon mot nullifisererne. South Carolina, erklærte presidenten, stod på «randen av opprør og svik», og han appellerte til folket i staten om å gjenta deres troskap mot unionen som deres forfedre hadde kjempet for.
Aril Edvardsen
Fred, forsoning og evangelisering
Aril Edvardsen gjorde et omfattende arbeid for fred og forsoning, og dette brakte ham i kontakt med ledere for andre religiøse retninger i land hvor han hadde sine møter. Han har deltatt på dialogkonferanser for å skape fred og vennskap mellom både religiøse og politiske ledere i mange konfliktområder.
Sjebát
Måneden har 30 dager. Vanligvis faller den i januar-februar etter den gregorianske kalenderen.
Aril Edvardsen
Kontroverser og kritikk
Edvardsen var fra 1970-tallet pinsebevegelsens mest sentrale figur i Norge og markant ved sitt konservative teologiske ståsted. De siste årene endret han imidlertid sin teologiske stil noe. Han ble av noen kritisert for en uttalelse om at omvendte muslimer ikke trenger endre sin oppfatning om profeten Muhammed selv om de har blitt kristne. Kritikken gikk spesifikt ut på at han utviklet en form for religionblanding som i denne henseende plasserte ham utenfor sentral kristen tro.
Gardiz
Gardez eller Gardiz er administrasjonssenteret i Paktia-provinsen i Afghanistan. Byen ligger ikke langt fra Tora Bora-regionen med sine huler og tunneler, der det antas at Osama bin Laden gjemte seg.
Adár
Adár (akkadisk adaru, hebraisk [ădár]) er den tolvte måneden i den babylonske og den bibelske jødiske kalenderen. I den sekulære jødiske kalenderen er det sjette måned. I et skuddår endrer den navn fra Adar til Adar Sjeni ('אדר ב, Adar Sjeni), fra den tolvte måneden til den trettende, og en ny måned på 30 dager er satt inn mellom denne måneden og forrige Shevat: Adar Rishon ('אדר א, Adar Rishon).
Gardiz
Gardez ligger vest for Khost, 96 km sør for Kabul.
Adár
Det babylonske navnet har flere mulige betydninger. Frykt og mørke er to assosiasjoner.
I Mosebøkene er måneden bare nevnt ved sitt nummer. Ved fangenskapet i Babylon adopterte jødene de babylonske månedsnavnene. I Bibelen blir betegnelsen adar brukt flere ganger i Esters bok (Ester 9:1), og i Esra bok (Esra 6:15).
Aril Edvardsen
Kontroverser og kritikk
I 1974 var Edvardsen den første pinseleder som slapp en katolsk prest opp på talerstolen. Dette var kontroversielt, særlig i pinsekristne kretser, fordi den katolske kirke ikke var regnet som «rettroende».
Adár
Adar varer enten 29 eller 30 dager. Vanligvis faller den i februar-mars etter den gregorianske kalenderen. Et måneår med 354 dager (12 × 29,5 dager = 354) er 11 dager kortere enn det 365 dager lange solåret. For at månekalenderen skal passe til solåret, er den jødiske kalenderen utformet slik at det årlige 11-dagers gapet jevnlig blir kompensert i form av en skuddmåned. Skuddmåneden blir satt inn hvert andre eller tredje år. Skuddåret består da av 13 måneder med totalt 384 (= 354 + 30) dager. Skuddmåneden heter også adar, som gir to måneder på rad med samme navn. For å skille dem kalles den innsatte måneden første adar (adar rishon eller adar alef) og varer i 30 dager. Den normale måneden kalles andre adar (adar sjeni eller adar bet).
USAs historie (1789–1849)
Nullifiseringskrisen
Senator Henry Clay, selv om han var en forsvarsadvokat og politisk rival av Jackson, drev frem et kompromisstiltak gjennom kongressen. Clays kompromisstariff av 1833 spesifiserte at alle tollsatser over 20 prosent av varenes verdi skulle bli redusert i små etapper, slik at innen 1842 ville alle artiklenes tollsatser ha nådd nivået til den moderate tariffen av 1816. Resten av sørstatene erklærte South Carolinas kurs som lite vis og som avvik fra konstitusjonen. Tilslutt trakk South Caroline tilbake sine aksjoner. Jackson hadde forpliktet den føderale styresmakten på prinsippet om unionens suverenitet. Men South Carolina hadde fått mange av sine krav innfridd, og hadde demonstrert at en enkelt stat kunne tvinge gjennom sin vilje på kongressen.
Adár
Jødiske høytider
Alle festivalene finner sted i adar bet.
Aril Edvardsen
Kontroverser og kritikk
Sommeren 2004 gikk han, sammen med pastor Åge Åleskjær fra Oslo Kristne Senter, hardt ut mot politikeren Carl I. Hagens tale i Levende Ord samme sommer. Han pekte spesielt på Hagens negative karakteristikk av profeten Muhammed. Også Mellomkirkelig råd ved generalsekretær Olav Fykse Tveit tok et initiativ for felleskirkelig engasjement mot islamofobi og islamhets.
USAs historie (1789–1849)
Ekspansjon vestover og krigen mot Mexico
Etter Napoleons nederlag og Wienerkongressen i 1815 begynte en periode med relativ stabilitet i Europa. Amerikanske ledere brydde seg mindre med europeisk handel og konflikter og mer om intern utvikling i Nord-Amerika. Med slutten på den britiske alliansen med innfødte amerikanere i krigstiden øst for Mississippi-elven, var bosettere bestemt på å kolonisere ukjent land på den andre siden av elven. I 1830-årene deporterte den føderale styresmakten med makt de sørøstlige stammene til mindre fruktbare territorier i vest.
Aril Edvardsen
Kontroverser og kritikk
Edvardsen høstet også betydelig kritikk fra kristent hold da han i april 1998 møtte palestinernes daværende president Yasir Arafat og ensidig ba ham om unnskyldning for «all undertrykkelse».
Troens Bevis Verdens Evangelisering
Verdensevangelisering
Troens Bevis driver et stort misjonarbeid og har delvis anvendt utradisjonelle metoder for å nå sitt mål verdens evangelisering. Troens Bevis har fra oppstarten satset på å skolere nasjonale vitner, som har fått utdannelse som pastorer og misjonærer.
USAs historie (1789–1849)
Ekspansjon vestover og krigen mot Mexico
Vestlig ekspansjon gjennom offisielle beslutninger i regjeringen ble fulgt opp av vestlig (og nordlig i tilfellet til New England) bevegelse av bosettere i og forbi grenselandet. Daniel Boone var en grensemann som drev pionerbosettelsen i Kentucky. Dette mønsteret ble fulgt i hele vesten da menn handlet med indianerne og utforsket områdene. Disse fjellmennene var dyktige krigere og jegere og etablerte handelsstasjoner i hele vesten og fortsatte å handle med indianerne og tjene den vestlige migrasjonen av bosettere til Utah, Oregon og California.
Amerikanerne stilte ikke spørsmål ved deres rett til å kolonisere enorme områder i Nord-Amerika på utsiden av sitt lands grenser, særlig i Oregon, California og Texas. Innen midten av 1840-årene var USAs ekspansjonisme uttalt i begrepene til ideologien «Skjebnens manifest».
Troens Bevis Verdens Evangelisering
Kampanjer
Kampanjer er større arrangement som samler store folkemengder. Vanligvis søker tusenvis frelse gjennom kampanjene. De senere årene har det vært kampanjer i India, Senegal, Burundi, Tanzania og i Uvira i Kongo.
USAs historie (1789–1849)
Ekspansjon vestover og krigen mot Mexico
Kongressen erklærte krig på Mexico i mai 1846. USA beseiret Mexico som var ute av stand til å motstå angrepet fra amerikansk artilleri, med små ressurser og plaget av en delt kommando. I Guadalupe Hidalgo-traktaten i 1848 måtte Mexico avstå Texas (med Rio Grande som grense), California og New Mexico til USA. I de neste tretten årene ble territoriene som ble avstått av Mexico det sentrale punktet i seksjonelle spenninger over utvidelsen av slaveri.
Troens Bevis Verdens Evangelisering
Kampanjer
Rune Edvardsens to konsertkorstog (kampanjer) i India i 2006 samlet 110 000 hinduer. 40 000 oppfølgingskort ble samlet inn under møtene, og 8 000 brevkurs ble delt ut.
USAs historie (1789–1849)
Ekspansjon vestover og krigen mot Mexico
Store hendelser i den vestlige bevegelsen til den amerikanske befolkningen var Homestead-loven, en lov som gav en bosetter rett til land han kunne dyrke for en minimal pris, åpningen av Oregonterritoriet for bosetning, revolusjonen i Texas, åpningen av Oregon-stien, mormonernes emigrasjon til Utah i 1846–7, Californias gullrush i 1849, Colorados gullrush i 1859 og fullføringen av den første transkontinentale jernbane i Nord-Amerika 10. mai 1869.
Milorg-baser i det okkuperte Norge
Milorg-baser i det okkuperte Norge ble opprettet i de siste månedene av andre verdenskrig. Hensikten med basene var å samle, bevæpne og trene opp til 2000 Milorg-soldater. Planene inkluderte fem baser som alle skulle være i avsidesliggende og utilgjengelige strøk, helst med stor avstand til tyske troppekonsentrasjoner. Disse militære avdelingene skulle kunne brukes til geriljaoperasjoner dersom situasjonen krevde det, eller til angrep mot en uorganisert kapitulerende fiende.
Aril Edvardsen
Politikk
Edvardsen sa at han aldri stemte Arbeiderpartiet (Ap) ved noe valg, men at Kristelig Folkeparti (KrF) alltid fikk hans stemme – bortsett fra ved siste kommunevalg da han stemte på Senterpartiet av lokale grunner. Men han la ikke skjul på at han så positivt på et samarbeid mellom KrF og Ap. Han deltok de siste årene på flere fredskonferanser mellom ulike religiøse og politiske ledere rundt om i verden.
Barkald stasjon
Barkald stasjon er en nedlagt jernbanestasjon på Rørosbanen ved Barkald i Alvdal kommune i Innlandet. Stasjonen ble åpnet den 1. juli 1878 som en stasjon betjent for ekspedering av tog, reisende og gods. I desember 1933 fikk Barkald status som stoppested betjent for ekspedering av tog og reisende, og i november 1985 fikk stasjonen status som holdeplass. Barkald fikk ny status i midten av juni 2002 da den ble omdefinert til holdeplass uten persontrafikk, og ble deretter nedlagt.
Troens Bevis Verdens Evangelisering
Kampanjer
Troens Bevis har beregnet at Rune Edvardsens korstog i India siden 2001 har resultert i at over 100 nye menigheter har blitt startet, og at et sted mellom 200 000 og 300 000 mennesker har søkt frelse.
Barkald stasjon
Stasjonsbygningen er tegnet av Peter Andreas Blix og er av Opphus-typen i likhet med flere andre stasjoner på Rørosbanen. Bygningen ble revet i 2019.
Aril Edvardsen
Bokutgivelser
Han utga over 50 bøker vedrørende tro, samfunn, kristendom og forkynnelse. Hans første bok kom ut i 1964 og hadde tittelen Med Apostlenes gjerninger som forbilde. En av hans mest kjente og kjøpte bøker er Jobs Gud, som ble utgitt første gang i 1967. Hans mest kontroversielle bok er nok Falne guder og den nye verdensordning, som kom første gang i 1992 (på Logos Forlag). Boka var ment å ta et oppgjør med sekulære ledere, moderne livsfilosofer og deres ideologier.
Aril Edvardsen har også skrevet en bokserie ved navn "Solgudens Autostrada". Bokserien består av fire bøker:
I disse bøkene søker Aril Edvardsen etter menneskehetens opprinnelse og trekker paralleller mellom Bibelens beretninger og vitenskapen.
I 2004 utgav forfatteren Håvard Rem biografien: Aril Edvardsen – Et selvopplevd portrett.
Milorg-baser i det okkuperte Norge
Konseptet med baser inne i det okkuperte Norge kom fra sjefen for operasjonskontoret ved FO IV i London, major Jens Henrik Nordlie.
Fem baser var planlagt, men bare to nådde et operativt nivå, den tredje var under oppbygging. Basen Bjørn i Matre-fjellene i Nordhordland ble tidlig delt i to nærliggende baser, Bjørn West og Bjørn East. Base Elg var i Buskerud, nordvest for Hønefoss. Bare Elg og Bjørn West ble realisert i sin helhet. Base Varg skulle holde til på sørligste del av Hardangervidda, øst for Stavanger. Oppbyggingen av Varg var underveis. Basene Orm i Trysil og Hjort i Sør-Trøndelag ble knapt etablert. Begge disse var ved grensa mot Sverige.
Sommeren og høsten 1944 fikk de allierte frigjort en del flykapasitet og en omfattende dropptjeneste ble satt i gang. Basene som var under oppbygging trengte store mengder våpen, uniformer og annet utstyr. Med ledig kapasitet og Eureka-stasjoner inne i Norge kunne materiellet flys inn på natten og droppes med stor nøyaktighet.
Basene som nådde operativ status ble begge utsatt for tyske angrep. Basen Bjørn West var i kamp over seks dager før styrkene rev seg løs. Mannskaper fra basen Elg som var på kurs i Eggedal ble angrepet og det kom til skuddveksling.
Fra to oversikter datert 10. og 15. mars 1945
Troens Bevis Verdens Evangelisering
Opplæring av nasjonale vitner
Personlig opplæring av nasjonale vitner for å bringe evangeliet ut til deres egne er et av satsingsområdene. I 2006 ga Troens bevis økonomisk støtte til 808 innfødte misjonærer, som kjenner sitt lands kultur og språk, og som evangeliserer nye stammer og folkeslag.
Brevskoler
New Life School eller Det nye liv, ofte omtalt som Verdensnettet, er en online brevskole på internett på a flere språk. Det gis en grunnleggende innføring i hva Bibelen lærer om Jesus, og den går i dybden på det å leve livet som en kristen (troende). I 2020 ble det registrert 78,610 nye brevskoleelever.
Dina-stiftelsen
Dina-sentrene er hjem for misbrukte jenter og gutter som tidligere har vært barnesoldater i Kongo. Senteret har omtrent 90 jenter og gutter som får mat, utdannelse og medisinsk behandling. Et nytt senter for mishandlede kvinner og deres barn er under oppføring.
Stiftelsen er oppkalt etter Dina, en av de første som fikk hjelp. Hun ble mishandlet og voldtatt av en gjeng soldater i 2003. Soldatene drepte faren, slo moren helseløs og tok den lille jenta med seg. Dina var to år gammel da dette skjedde.
Konferanser
Aril Edvardsen deltok på dialogkonferanser mellom religiøse og politiske ledere i mange konfliktområder.
Bibel og Misjons Instituttet
Troens Bevis Bibel- og Misjonsinstitutt ble grunnlagt av evangelist og misjonær Aril Edvardsen i 1968 med målet å misjonere.
Stevner og konferanser
I Sarons Dal, Kvinesdal, er et ferie og fritidssenter oppbygd. Hver sommer samles tusener av kristne fra ulike kirkesamfunn til Sommerstevnet.
Ungdomsstevnet Jesus to the Nations samlet hvert år ungdommer til mobilisering for misjon, helt til det i 2016 ble lagt ned
Troens Bevis Magasin
Troens Bevis Magasin er et månedlige magasin som formidler arbeidet til Troens Bevis. Det har frivillig kontingent. Det første utgaven av magasinet ble utgitt i 1961.
Anna Vinogradova
Anna Konstantinovna Vinogradova (russisk: Анна Константиновна Виноградова; født 6. april 1991) er en russisk ishockeyspiller. Hun var med i den russiske troppen under Vinter-OL 2014 i Sotsji som kom på sjetteplass, men spilte ingen kamper.
Yr.no
Yr er en norsk tjeneste for værvarsler og annen meteorologisk informasjon. Den drives som et samarbeid mellom Norsk rikskringkasting (NRK) og Meteorologisk institutt.
På nettstedet yr.no kan man finne automatisk genererte værvarsler (som grafer og kart) for én million steder i Norge og over elleve millioner steder globalt. For Norge kommer det i tillegg værhistorikk fra det siste året, bearbeidde tekstvarsler fra Meteorologisk institutt, radar- og satellittbilder, klimatologiske data samt en rekke spesialvarsler. Videre er det nyhetssaker og populærvitenskapelige artikler relatert til vær og klima. Værvarslene er basert på data fra Meteorologisk institutt og de internasjonale samarbeidspartnerne til instituttet (ECMWF, EUMETSAT osv.).
Mye av informasjonen fra Yr er gratis tilgjengelig i dataformatene JSON og GRIB, slik at deler av den (for eksempel varsel for et enkelt sted) kan inkluderes i andre nettsteder og nettjenester.
Yr blei offisielt lansert 19. september 2007 etter å ha vært i åpen betadrift fra juni samme år. Nettstedet fikk raskt stor popularitet, og det passerte sommeren 2008 1,3 millioner ukentlige brukere og sommeren 2009 2,4 millioner brukere. Sommeren 2010 ble tre millioner ukentlige brukere passert, mens de travleste dagene passerte én million brukere. I 2012 ble fire millioner ukentlige besøkere passert. Ettersom yr.no teknisk ligger under NRKs nettsider, har den store besøksmengden bidratt til å gjøre nrk.no til et av Norges mest besøkte nettsteder.
Samtidig med lanseringa av yr.no innførte Meteorologisk institutt en ny prispolitikk som innebærer at det meste av instituttets grunnlagsdata er gratis.
Nettstedet fikk i 2007 Rosing-prisen i to kategorier: beste nettsted og beste språk. I 2012 mottok nettstedet Merket for god design og var finalist til Innovasjonsprisen for universell utforming. Det mottok også Merket for god design fra DOGA i 2019 for en ny app-versjon.
Aqqaluk Lynge
Aqqaluk Lynge (født 12. oktober 1947 i Aasiaat) er en grønlandsk politiker.
Han er president for Inuit Circumpolar Conference. Han er også tidligere medlem av Grønlands Landsting, og var en av grunnleggerne av det grønlandske politiske partiet Inuit Ataqatigiit (IA).
Han er innfødt kalaallit (grønlandsk), og er medlem av FNs permanente forum for urfolk, som er et rådgivende organ for FNs økonomiske og sosiale råd. Forumet behandler saker knyttet til innfødte folk, som økonomiske og sosial utvikling, kultur, miljø, utdanning, helse og menneskerettigheter.
Androgyni
Androgyni beskriver en person som kombinerer maskuline og feminine trekk. Androgynitet i dag er en betegnelse på folk som ser både ut som en mann og dame, uten at det har noe med seksualitet eller kjønnsidentitet å gjøre. Ei dame kan være født med maskuline trekk, kraftig kjeve, firkantet ansikt, og ellers ha mannlige trekk. Mens en mann kan være født med feminine trekk som ovalt ansikt, smal midje og "pene" hender. Det kan altså være vanskelig å stadfeste kjønn bare ved førsteinntrykk.
Anders Sletvold Moe
Anders Sletvold Moe (født 19. august 1978 i Steinkjer) er en norsk kunstner. Han er bosatt i Oslo, Norge. Utdannet ved Kunstskolen i Rogaland (99-01), og mastergrad fra Konsthögskolan i Malmö (01-06). Sletvold Moe jobber hovedsakelig med installasjoner og malerier. Han er representrert av Elastic gallery (Malmö). I 2010 mottok han Høstutstillingsprisen for sin deltakelse på Høstutstillingen.
Androgyni
Androgyne mennesker kan dermed oppleve mye av de samme stigma som transpersoner får, uten å i det hele tatt vært i samme situasjon som transpersoner. Androgyne mennesker blir ofte brukt i motekampanjer på grunn av deres tvetydige trekk som ofte er pene og for sjokkeffekt. Saskia de Brauw, Andrej Pejic, Casey Legler og Christian Brylle er noen eksempler.
Anders Sletvold Moe
Sletvold Moe er styremedlem i Landsforeningen Norske Malere.
Androgyni
Begrepet var tidligere en teknisk betegnelse for å være tvekjønnet. Det betegnet en person som er født med både mannlige og kvinnelige kjønnsorganer. I dag brukes androgyn i dagligtale ofte for å beskrive mennesker med uklar eller tvetydig sosial kjønnsidentifikasjon. Den første skriftlige forekomst man kjenner til er fra 1552.
Angelina Gontsjarenko
Angelina Pavlovna Gontsjarenko (russisk: Ангелина Павловна Гончаренко; født 23. mai 1994) er en russisk ishockeyspiller. Hun representerte landet sitt i Vinter-OL 2014 i Sotsji, der hun kom på sjetteplass med det russiske laget.
Androgyni
Hermafroditt var tidligere et annet ord for det samme hos mennesker, men i dag brukes hermafroditt heller om et dyr eller en plante som besitter både mannlige og kvinnelige reproduksjonsorganer. Tilstanden kan være naturlig for enkelte planter, men ikke hos pattedyr. Østers er et eksempel på en organisme som kan være hermafroditt.
Eksempler på androgyne mennesker i populærkulturen er blant andre Patti Smith, Annie Lennox, Boy George, David Bowie, Grace Jones og Brian Molko.
Tebét
Tebét eller tevét (akkadisk ṭebētu, hebraisk [tēḇét]) er den tiende måneden i den babylonske og den bibelske jødiske kalenderen. I den sekulære jødiske kalenderen er det fjerde måned.
Det babylonske navnet har betydningen "som man synker i", på grunn av flom og gjørme forårsaket av datidens regnsesong.
Marokko under Sommer-OL 1984
Marokko under Sommer-OL 1984. Trettisju sportsutøvere fra Marokko deltok i sju sporter under Sommer-OL 1984 i Los Angeles. Det var sjette gangen Marokko deltok i et OL. De kom på attendeplass med to gullmedaljer.
Tebét
Måneden har 29 dager. Vanligvis faller den i desember-januar etter den gregorianske kalenderen.
FA-cupen 1890/91
FA-cupen 1890/91 var den 20. sesongen av FA-cupen i England. Finalen ble spilt 21. mars 1891 mellom Blackburn Rovers og Notts County.
De amerikanske Jomfruøyer under Sommer-OL 2004
De amerikanske Jomfruøyer under Sommer-OL 2004. Seks sportsutøvere, fem menn og en kvinne fra De amerikanske Jomfruøyer deltok i fire sporter, friidrett, seiling, svømming og skyting under Sommer-OL 2004 i Athen. De amerikanske Jomfruøyer, som deltok for niende gang i et Sommer-OL, vant ikke noen medaljer.
Solveig Kristine Moen Rusten
Solveig Kristine Moen Rusten (født 26. april 1981) er en norsk forfatter.
Hun debuterte i 2008 med romanen Lyden av de andre som bor her, og har senere skrevet romanene Bløffmakeren og Se min kjole. Høsten 2012 utkom hennes fjerde roman, "Jorden sett fra himmelen."
Rusten er oppvokst i Kongsvinger, og var elev ved Øvrebyen videregående skole 1997–2000. Fra 2001 til 2007 var hun student ved Universitetet i Oslo, der hun studerte sosialantropologi, psykologi samt litteraturvitenskap. Rusten tok mastergrad i litteraturvitenskap i 2007 med oppgaven «Forkledd, gjenkjent og avslørt. En diskusjon av sammenhenger mellom litterær kompetanse og tolkning i lesningen av Kjell Askildsens novelle En plutselig frigjørende tanke».
Rusten begynte å skrive 22 år gammel og hadde høsten 2008 sin debut som skjønnlitterær forfatter.
Holmgang (andre betydninger)
Holmgang har flere alternativer:
Ralf Hütter
Ralf Hütter (født 20. august 1946 i Krefeld) er en tysk vokalist og keyboardist. Sammen med Florian Schneider startet han i 1969 gruppa Kraftwerk, som fikk stor betydning for utviklingen av elektronisk populærmusikk på 70- og 80-tallet.
Eilif
Eilif eller Eiliv er et nordisk mannsnavn med urnordisk opprinnelse. Det første navneleddet betyr «alene» eller «alltid», og det andre leddet «arving, etterkommer». Navnet er ganske sjeldent, og er relativt sett mest utbredt på Færøyene.
Etymologi
Eilif har opprinnelse i norrøne ÆilífR, som har opprinnelse i urnordiske *aina, «alene, en», eller *aiwa, «alltid», og norrøne leifr, «arving, etterkommer». Sistnevnte er igjen dannet av urnordiske laiba R , som hadde samme betydning. ÆilífR kan også være en variant av ÆilæifR, som har gitt opphav til svenske Elof, danske Elo, og de norske navnene Eileiv, Eilev, Ellef og Ellev.
Utbredelse
ÆilífR er kjent i fem nordiske runeinskripsjoner fra vikingtiden, i formene ailifr, eilifR og elifr. Dette er et relativt lite antall, så navnet var neppe blant de vanligste navnene på den tiden. Eiliv var et vanlig navn i Norge i middelalderen. Over 140 forskjellige personer med navnet er nevnt i Regesta Norvegica. I nyere tid var navnet mest populært i 1920- og 1930-årene, men var aldri blant de mest brukte navnene.
Aleof er kjent brukt i England på 1000-tallet.
Den svenske kortformen Elf er kjent brukt i Sverige i 1501. Varianten Elver er kjent brukt i Sverige i 1725, og varianten Eylif i 1812.
Den danske formen Ejlif er kjent brukt i Danmark fra 1900-tallet, og var mest brukt i 1930- og 1940-årene, spesielt i Sjælland og Vestjylland.
Eilif har norsk navnedag 24. oktober.
Kjente personer med navnet
Personene i listen er ordnet kronologisk etter fødselsår.
Fallos
Fallos (engelsk og latin phallus, gresk phallos) betyr penis, altså det mannlige kjønnsorgan. Mer sjelden kan ordet også referere til klitoris hos kvinner når den er seksuelt stimulert. Begrepet benyttes om et hvilket som helst objekt som kan minne om en ereksjon (stiv penis), eller mannlig seksualitet. Dette kan for eksempel være et tårn eller et kneisende fjell. William Shakespeare benyttet ofte falliske symboler i sine teaterstykker, som for eksempel sverd og kniver, som henvisninger på maskulinitet.
I historien
Den eldste representasjon på mannlig seksualitet som er funnet er en skulpturert og polert steinfallos funnet i Tyskland, i nærheten av Ulm. Den ble funnet i den berømte grotten Hohler Fels. Objektet er 20 cm langt og 3 cm i vidde, og er blitt datert til å være 28 000 år gammelt. Forskerne kan ikke se bort fra at gjenstanden også har vært benyttet som en dildo, det vil si et seksuelt hjelpemiddel.
Breidablikk
Breidablik eller Breidablikk kan vise til: Breidablikk resturant (ottestad)
Getto
Getto (bokmål) eller ghetto (riksmål; fra italiensk, etter bydelen Ghetto i Venezia) er et begrep brukt om et område, oftest et kvartal eller en bydel, der en gruppe mennesker med flere likhetstrekk bor sammen, men som samtidig skiller seg ut i forhold til innbyggerne som bor utenfor gettoen.
Historie
Begrepet ble for første gang brukt på 1300-tallet om jødekvarterene i Venezia, der rike kjøpmenn og pengelånere holdt til, og «ikke-jøder» ble utestengt. Også andre steder i Europa under senmiddelalderen ble det opprettet jødegetteoer, under tvang eller frivillig. Det fantes kjente gettoer i blant annet Roma og Praha. I mange byer ble jødene stengt inne i gettoene om natten. I 1515 besluttet republikken Venezia å sperre de lokale jødene inne bak murene i et tidligere kanonstøperi kjent som ghetto nuovo (= det nye støperiet), bevoktet av ti vaktmenn. Ettersom jøder ble forbudt å kjøpe jord utenfor gettoene kunne gettoene bli svært overbefolkede, og selv om Venezia-gettoen hadde vært preget av rikdom, var mange andre gettoer fattige.
I gettomuren var det først to porter, etterhvert utvidet til åtte, som alle var stengt om natten. Portvokterne måtte jødene selv betale for. De måtte selge husene sine og betale høy leie for leilighetene i gettoen. Til sist gjorde jødene opprør, og pave Klemens XIII tillot fra 1604 at leilighetene fikk fast pris, og kunne omsettes av de som bodde i dem. Muren ble revet i 1885.
Enkelte land som Storbritannia hadde ikke gettoer, og oppmuntret jøder til å slå seg ned der. Andre land opphevet påbudet som følge av spredningen av likhetstankene fra den franske revolusjon. I den katolske kirken var det Pave Pius IX som opphevet påbudet om gettoer.
Tvungne gettoer
Under andre verdenskrig samlet tyske nazister jøder og andre folkegrupper, som sigøynere, i gettoer i Øst-Europa, der mange fanger døde av sult. Innbyggere fra eldre gettoer i Mellom-Europa var noen av de første som ble sendt til utryddingsleirer.
Joseph Goebbels omtalte gettoene som Todeskisten (= dødskister).
Gettoen i Kraków var omgitt av en mur reist av jødiske gravsteiner.
Frivillige gettoer
I USA oppstod det gettoer av nyankomne innvandrere som ønsket å bo blant sine egne, og lavest mulige boligkostnader. Som regel gikk disse gettoene i oppløsning etter hvert som innbyggerne ble integrert.
I perioden 1920-70 var deler av 8th Avenue i Brooklyn kjent som Lapskaus Boulevard på folkemunne, siden det bodde så mange nordmenn der. I dag er kinesere i flertall, og 8th Avenue omdøpt til «Little Hong Kong». Slike Chinatowns er kinesiske bydeler som har vokst frem over hele verden. I Roma finnes en kinesisk bydel like bak Stazione Termini, på Esquilinhøyden. Disse er ikke tvungne bosetninger, som de jødiske gettoene var.
«Getto» ble også brukt rundt 1900–40 i nordamerikanske industribyer, dit afroamerikanere hadde flyttet fra sørstatenes landbruksstrøk. Disse gettoene var basert på segregering ut fra hudfarge.
Andre tolkninger
I dag brukes ordet «getto» både på norsk og andre språk om et sted der en viss type mennesker samler seg, slik som «studentgettoer» i studentbyer eller andre steder der studenter samler seg; «turistgettoer» i sterkt turistifiserte områder; og «rikmannsghettoer». På dansk finnes f.eks. «eliteghetto»; på engelsk rich man's ghetto og affluence ghetto.
Willie Davenport
William «Willie» Davenport (født 8. juni 1943 i Troy i Alabama, død 17. juni 2002 i Chicago) var en amerikansk friidrettsutøver og bobkjører.
Willie Davenport deltok i OL fire ganger på distansen 110 meter hekk. I OL 1964 ble han slått ut i semifinalen med tiden 14,28. Fire år senere, i OL 1968 i Mexico by tok han gullmedalje med tiden 13,33. Dette var for øvrig en av de få korte distansene det ikke ble satt verdensrekord på i disse sommerlekene. Han kom på fjerdeplass i München i 1972, mens han oppnådde en bronsemedalje i sine siste sommerleker, i Montreal i 1976. Han vant en sølvmedalje på 110 meter hekk i de Panamerikanske leker 1967 i Winnipeg i Canada.
33 år gammel avsluttet dermed Willie Davenport sin olympiske karriere som hekkeløper. I Vinter-OL 1980 i Lake Placid deltok Davenport i firerbob, og laget kom på 12.-plass.
Bugg
Bugg kan vise til:
Innerdalstårnet
Innerdalstårnet (Tårnet, Dalatårnet) er et fjell i Sunndal kommune i Møre og Romsdal fylke. Fjellet ligger i Innerdalen, like ved Innerdalshytta. Det har en høyde på 1 452 meter over havet. Sammen med Lilletårnet (1 344 moh.) utgjør Innerdalstårnet nordenden på Tårnmassivet, som også omfatter Tårnfjellet (1 521 moh.), Tåga (1 840 moh.) og Såtbakkollen (1 632 moh.).
11. august 1848 gikk det et jordskred fra Innerdalstårnet som rammet Giklingsetra. To seterjenter omkom i ulykken.
Adkomst
Merket sti fra Innerdalshytta (405 moh.) til Storvatnet (729 moh.) i Flatvaddalen. Videre umerket men tydelig sti opp til Tårnskardet mellom Tårnet og Tårnfjellet. Fra Tårnskardet bratt sti med noe kliving opp til toppen. De fleste som går turen bruker ikke sikringsmidler, men ettersom det er bratt og fare for at stein kan løsne bruker mange hjelm, og fordi ruten noen steder er eksponert velger enkelte å sikre med tau.
Listen When Alone
Listen When Alone er debutalbumet til Kristian Valen. Albumet kom ut i 2004 og inneholdt blant annet singlene Still Here, I Surrender, Living The Dream og If I Was.
Manuel Vázquez Montalbán
Manuel Vázquez Montalbán (født 19. juni 1939 i Barcelona, Spania, død 18. oktober 2003 i Bangkok, Thailand) var en spansk forfatter, lyriker og journalist.
Som opposisjonell journalist og medlem av det katalanske kommunistpartiet satt Motalbán under Francisco Francos diktatur i fengsel for regjeringsfiendtlig aktivitet på 60-tallet.
Han debuterte som lyriker i 1967, skrev et tyvetalls romaner og hadde en enorm produksjon av artikler, essays, biografier og sakprosa om blant annet politikk, historie, litteraturkritikk og mat. Utenfor hjemlandet er han likevel først og fremst kjent for kriminalromanene om privatdetektiven Pepe Carvalho. Montalbán er oversatt til et mer enn tyve språk, og har mottatt en rekke internasjonale priser for sitt forfatterskap.
Montalbán døde på Bangkok internasjonale flyplass 18. oktober 2003 etter å ha fått hjerteinfarkt under en mellomlanding på vei fra Sydney, Australia til Madrid.
Trivia
Montalbán var, som sin romanhelt Carvalho, en kjent gastronom. Enkelte av bøkene hans inneholder også matoppskrifter.
Innerdalshytta
Innerdalshytta er en turisthytte i Innerdalen i Sunndal kommune i Møre og Romsdal fylke. Hytten er utgangspunkt for fjellturer til flere topper i Trollheimen, bl.a. Innerdalstårnet og Skarfjell.
Det er to hytter som eies og drives av Kristiansund og Nordmøre Turistforening. Den eldste av disse, Gammelhytta (Innerdalshytta), ble bygd i 1893, den var da den første større turisthytte nord for Dovre. Hytten ble restaurert i 2005/06, og har sengeplasser til 31 personer. I 2008 ble den andre hytten, Låven, åpnet. Denne har plass til 20 personer fordelt på 8 rom, et rom fungerer som hunderom. Etter at den nye hytten ble åpnet fungerer den som selvbetjent hytte i vinterhalvåret, Gammelhytta er da stengt.
I umiddelbar nærhet ligger også en privat hytte, Innerdal turisthytte. Et stykke lenger frem i dalføret ligger Renndølsetra, også den privat. Begge disse hyttene er betjent i sommerhalvåret, medlemmer av DNT får rabatt på begge hyttene.
Rhodesia under Sommer-OL 1960
Rhodesia, dagens Zimbabwe, sendte en tropp på 14 utøvere til Sommer-OL i Roma i 1960. Rhodesia tok ingen medaljer under disse olympiske lekene.
Kandahar (provins)
Distrikter i Kandahar
Kandahar-provinsen består av 18 distrikter:
UFC 62
UFC 62: Liddell vs. Sobral var et MMA-arrangement i regi av UFC i Las Vegas, Nevada, USA 26. august 2006.
Byhaven
Byhaven er et kjøpesenter i sentrum av Trondheim i Olav Tryggvasons gate 28. Senteret har til sammen 37 butikker og spisesteder.
UFC 63
UFC 63: Hughes vs. Penn var et MMA-arrangement i regi av UFC i Anaheim, California, USA 23. september 2006. Arrangementet het opprinnelig Huges vs St-Pierre, men under oppkjøringen til arrangementet fikk St-Pierre en lyskeskade og måtte trekke seg. BJ Penn erstattet så St-Pierre i weltervekt tittelkampen.
Old english bulldog
Old english bulldog er en nå utdødd hundetype som var svært populær i Storbritannia i tiden før den såkalte grusomhetsloven ble innført der i 1835. Loven satte en stopper for den populære, men grusomme blodsporten bull baiting, som pågikk der på den tiden.
Opprinnelse
Man antar at old english bulldog oppsto fra gamle kamphunder som ble brukt i krigshandlinger, trolig mastiffer som kan ha blitt innført til De britiske øyer i romertiden. Den skal ha hatt et utrolig pågangsmot og et svært vanskelig lynne. Mot slutten er det kjent at greyhound ble krysset inn i typen, slik at den ble hurtigere og lettere. Old english bulldog døde trolig ut på midten av 1800-tallet, som følge av at populariteten sank kraftig da såkalt bull baiting ble forbudt. Typen regnes imidlertid som progenitor for blant annet engelsk bulldog og bullterriere. De sistnevnte ble populære da bull baiting ble forbudt og ble brukt til hundekamper. Disse hundene var mindre, og det enklere å arrangere ulovlige hundekamper enn kamper mot okser.
Kislév
Kislév (akkadisk kislimu eller kislivu, hebraisk [kislév]) er den niende måneden i den babylonske og den bibelske jødiske kalenderen. I den sekulære jødiske kalenderen er det tredje måned.
Den babylonske opprinnelsen har rot i ordet for tykk, som er assosiert med at regnet i den fruktbare halvmåne tiltar. En alternativ tolkning er at ordstammen «k-s-l» betyr håp, og uttrykker håpet om rikelig vinternedbør. I Mosebøkene er måneden bare nevnt ved sitt nummer. Ved fangenskapet i Babylon adopterte jødene de babylonske månedsnavnene. Betegnelsen kislév forekommer i hos profetene Sakarias (Sakarias 7:1) og Nehemias (Nehemja 1:1).
De fleste år har kislév 30 dager. Noen år måneden kuttet til 29 dager. Vanligvis faller den i november-desember etter den gregorianske kalenderen.
Malé
Malé er hovedstaden på Maldivene. Byen ligger på øya Malé i Maléatollen. Hele øygruppen har sitt navn etter byen, siden navnet Maldivene egentlig betyr «Malés øyer».
Tidlige dravidiske innbyggere på Maldivene hadde bosetninger konsentrert rundt stedet der byen er, og disse er datert tilbake til oldtiden. Malé var setet for kongedynastiene på Maldivene. Den eldste moskeen er Hukuru Miskiy, eller «fredagsmoskeen», som opprinnelig er fra 1100-tallet, men gjenoppbygd ca. 1650. Malé ble utbygd og gjort til et handelssenter av portugiserne på 1500-tallet.
Byen er inndelt i seks deler. De fire delene Henveiru, Galolhu, Maafannu og Macchangolhi befinner seg på øya Malé. På øya Vilingili er det femte distriktet, Vilimalé. Det sjette distriktet er Hulhumalé, en kunstig øy som ble bosatt i 2004. I tillegg er flyplassen Island Hulhule en del av byen.
Europavei 70
Europavei 70 går mellom La Coruña i Spania og Poti i Georgia. Veiens lengde er rundt 4550 km.
Trasé fastlagt av UNECE: La Coruña – Oviedo – Bilbao – San Sebastián – Bordeaux – Clermont-Ferrand – Lyon – Chambéry – Susa – Torino – Alessandria – Tortona – Brescia – Verona – Mestre (Venezia) – Palmanova – Trieste – Ljubljana – Zagreb – Djakovo – Beograd – Vrsac – Timişoara − Caransebes – Drobeta Turnu Severan – Craiova – Alexandria – București – Giurgiu – Ruse – Razgrad – Shoumen – Varna ... Samsun – Ordu – Giresun – Trabzon – Batumi – Poti.
Prins Dongs herskapshus
Prins Gongs herskapshus (kinesisk: 恭王府, pinyin: Gōng Wáng Fǔ), som i 1990-årene ble museum, ligger nordvest i Beijings indre by, nord for Shichahaisjøene, i bydistriktet Xicheng. Den er omgitt av tilhørende haver, og er et yndet besøksmål for turister til den kinesiske hovedstad.
Historie
Herskapshuset ble bygget i 1777 for minister Heshen (和珅) under Qianlong-keiserens styre under Qing-dynastiet. Siden ung alder hadde Heshen vunnet keiserens tillit, og ble raskt forfremmet innen den keiserlige administrasjon. Han ble meget rik. På grunn av korrupsjonsanklager ble han tvunget til selvmord i 1799, under Jiaqing-keiserens første dager ved makt, og da ble herskapshuset hans konfiskert. Keiseren overdro huset til prins Qìng Jùnwáng (庆郡王) den 17de og yngste av Qianlongkeiserens sønner.
I 1851 lot Xianfeng-keiseren sin egen halvbror, prins Gong, overta stedet.
I 1921 måtte prins Gongs barnebarn overdra den da pantsatte eiendommen til den katolske kirke. Den ble kjøpt av det katolske Fu Jen-universitetet og ble inkorporert i universitetsområdet. Etter kommunistenes seier i den kinesiske borgerkrig ble dette universitetet, med herskapshuset, slått inn under Beijings pedagogiske universitet. Senere ble bygningene utskilt og gjort til lokaler for det kinesiske musikkakademi.
Under kulturrevolusjonen ble herskapshuset fabrikk for klimaanlegg.
I 1980-årene ble dette reversert, og i 1982 ble det oppført på listen over den kinesiske nasjonale kulturarv. Fra november 1996 har bygningene og hagene vært åpne for allmennheten. Fra 2006 til 2008 var de imidlertid stengt i en periode for ytterligere restaurering forut for Sommer-OL.
Struktur
Prins Gongs herskapshus er ett av de mest utsøkte og best bevarte av Beijings kongelige herskapshus. Det rommet flere familier på et areal på 60,000 kvadratmeter. Bygningene ligger mot sør i anlegget, hagene i nord. Det var flere toetasjes bygninger.
Bygningene har en rekke siheyuan gårdsrom og et operahus for pekingopera. Nå fremføres dessuten kunqu og keiserlig musikk der.
Hagene er på 28,000 kvadratmeter, med paviljonger, dammer og kunstige høyder blant bygd med steiner hentet fra Taisjøen i provinsen Jiangsu.
Her er en åtte meter høy stele med skrifttegnet 福 (fú: hell og lykke), basert på kalligrafi fra Kangxi-keiseren.
Langevåg (Bømlo)
Langevåg er et tettsted i Bømlo kommune i Vestland. Det bor ca 1000 innbyggere der (per 1. januar 2015). Langevåg har fergeforbindelse til Buavåg i Sveio. Fylkesvei 541 går igjennom bygda. Langevåg Bygdatun ble åpnet i januar 2005. Langevåg har også en stor bedrift kalt Eidesvik. Og Langevåg har også et par store fiskeribedrifter kalt Eidesvik Havfiske, Lønning fiskeri AS, Trygvason AS og Bømlotrål AS. Det går også ferge mellom Langevåg - Buavåg.
Carmen Electra
Carmen Electra (født Tara Leigh Patrick 20. april 1972) er en amerikansk fotomodell, skuespillerinne og sangerinne.
Tidlig liv
Electra ble født i Sharonville nær Cincinnati i Ohio som Tara Leigh Patrick. Hun gikk på Princeton High School i fire år.
Karriere
Etter å ha flyttet til California møtte Tara sangeren Prince, som overtalte henne til å skifte navn til Carmen Electra. Kort tid senere signerte hun en kontrakt med Paisley Park Records, Princes selskap, og markerte med det starten på en kort sangkarriere med en jentegruppe.
I 1995 begynte Electra å opptre på TV-programmer. I mai 1996 opptrådte hun i Playboy. Dette førte til at hun fikk flere roller på TV, inkludert i programmene Baywatch og Singled Out. Hun gjorde også en bemerkelsesverdig opptreden på Howard Sterns TV-program.
Electra har også opptrådt i en mengde filmer, samt at hun har opptrådt med den eksotiske dansetruppen The Pussycat Dolls. Electra laget også den suksessrike DVD-serien Carmen Electra Aerobic Striptease, som kombinerer klassiske strippebevegelser med aerobicøvelser.
Personlig liv
Electra fikk mye medieoppmerksomhet da hun notorisk ble sammen med og brøt med basketballstjernen Dennis Rodman flere ganger i løpet av 1998 og 1999. Bryllupet med Rodman fant sted i Las Vegas. Senere har hun hatt et kort forhold med Tommy Lee, Pamela Andersons tidligere ektemann.
Electras ektemann, Dave Navarro, var tidligere hovedgitarist i rockebandene Jane's Addiction og Red Hot Chili Peppers. Paret dokumenterte giftemålet og forholdet sitt på MTV-programmet Til Death Do Us Part: Carmen & Dave i 2004. Sent på våren 2006 meldte paret at de hadde planer om å skille lag.
Mads Eriksen (musiker)
Mads Eriksen (født 12. oktober 1962 i Bergen) er en norsk gitarist, kjent som soloartist og for samarbeid med andre artister.
Han startet karrieren i diverse lokale band, blant annet Sharks & Whales hvor han var med på albumet Reaped by Man i 1988. Han debuterte som soloartist med albumet Journey i 1990, og har siden gitt ut totalt ti album. Blant utgivelsene er albumet Rediscovery som han ga ut sammen med tidligere Manfred Mann's Earth Band-gitarist og vokalist Chris Thompson. Mads Eriksen har også spilt sammen med Bergen Filharmoniske Orkester og diverse andre klassiske orkestre. Våren 2009 turnerte han med Ronni Le Tekrø (TNT) og Terje Rypdal under navnet N3 (forkortelse for Norwegian Three). I 1993 spilte han inn Intermission Troldhaugen som bestod av omarrangeringer av mange av Edvard Griegs mest kjente komposisjoner.
Sakkeus
Sakkeus (gresk: – Zakkhaîos) er en person i Bibelen. Historien om ham finnes i Lukasevangeliet kapittel 19. Det fortelles at han var en toller i Jeriko, at han var en rik mann, men at han var liten av vekst. Da Jesus kom til Jeriko, klatret han opp i et morbærfikentre for å kunne se ham. Men da Jesus kom forbi treet hvor Sakkeus satt, stoppet han og ba ham komme ned. Dette førte til en samtale hvor Sakkeus erkjente sin egen situasjon, og hvor Jesus siden gjestet tolleren i hans hus, noe som var uhørt etter folkemeningen.
I Jeriko er det et stort, vakkert utseende firkantet tårn. Tradisjonelt kalles det Huset til Sakkeus.
Ifølge Clement av Alexandrias bok Stromata fikk Sakkeus navnet Matthias av apostlene og tok plassen etter Judas Iskariot etter Kristi himmelfart. Middelalderens legender identifiserte Sakkeus som St. Amadour og hevdet han var grunnleggeren av klosteret Rocamadour.
Kilder
Illustrert Norsk Bibelleksikons artikkel om Sakkeus
Hesjván
Hesjván (akkadisk waraḫsamnu, hebraisk [ḥešván] eller Marḥešvan ) er den åttende måneden i den babylonske og den bibelske jødiske kalenderen. I den sekulære jødiske kalenderen er det måned nummer to.
I Bibelen før det babylonske fangenskapet, er den åttende måneden én gang kalt Bul. Dette er en fønikisk betegnelse, funnet igjen på sarkofagen til kongen Esjmunazar II. Ved fangenskapet i Babylon adopterte jødene de babylonske månedsnavnene. Den babylonske betegnelsen betyr bare måned nummer åtte. y-r-ḥ er den semittiske roten for "måne" (og derfor også "måned"), og s-m-n er den semittiske roten for "åtte". Ved jødisk bruk har det skjedd en lenisering fra  til. Den innledende er også endret til, som gir en metatese. De to første bokstavene utgjør det hebraiske ordet for bitter. Dette er gitt betydning, da måneden er uten høytider.
De jødiske kalenderreglene skal sikre at nyttårsdagen Rosj hasjaná ikke faller på en søndag, onsdag eller fredag. Dermed vil Jom kippúr ikke falle rett før eller rett etter sabbaten, noe som ville skapt praktiske vanskeligheter, og Hosja‘na rabbá vil ikke falle på en sabbat, i så fall vil visse seremonier gå tapt i et år. I et vanlig (kesidran) år har Hesjván 29 dager og Kislév 30 dager. Kislév kan miste en dag for å ha 29 dager, og året kalles et kort (chaser) år, eller Hesjván kan få en ekstra dag for å ha 30 dager. Året kalles da et fullt (maleh) år. Vanligvis faller den i oktober-november etter den gregorianske kalenderen.
Sidevåpen
Sidevåpen er et våpen som blir tildelt en soldat, antiterror tjenestemann eller en taktisk politimann til å ha som sekundærvåpen, skjult eller synlig.
Sekundærvåpenet er vanligvis et skytevåpen som bæres på kropp som reservevåpen i tilfelle man får problemer med primærvåpenet eller er i en situasjon sekundærvåpenet er mer egnet.
Formål
Sidevåpenet er for å raskt kunne avfyre ild på kort hold, og fungerer også som erstatningsvåpen hvis hovedvåpen skulle svikte. Enkelte våpenprodusenter produserer hylstre til sidevåpen som kan festes til et skarpskyttergevær slik at hendene til skarpskytteren aldri er langt ifra sidevåpenet, skulle vedkommende bli overrasket på nært hold.
Typer
Våpenet er normalt en revolver eller semi-automatisk pistol. En moderne soldat pleier å ha et taktisk maskingevær som hovedvåpen og en semi-automatisk pistol som sidevåpen. Det offisielle sidevåpenet i USA er Beretta 92FS (Amerikansk våpenkode M9), mens det i Norge er GLOCK 17.
Daniel Blomgren
Daniel Blomgren (født 23. august 1982) er en svensk fotballspiller som spiller i den svenske klubben IK Sirius Fotboll. I 2007 og 2008 spilte han for Bodø/Glimt.
Sidevåpen
Design
Et sidevåpen skal være kompakt, lett, og uten skarpe kanter som vanskeliggjør trekning opp og ned av hylsteret.
Daniel Blomgren
Blomgren ble kjøpt fra den svenske Allsvenskanklubben GAIS før 2007-sesongen og underskrev en toårskontrakt i Bodø/Glimt i januar 2007. Før det hadde Blomgren spilt seks år i GAIS, hvor han spilte fast på førstelaget de to siste årene.
Blomgren slet med skader i sesongoppgkjøringen og klarte ikke å etablere seg i førsteelveren. Han fikk sin Glimtdebut i en obligatorisk kamp 15. april 2007 da Bodø/Glimt slo Mandalskameratene 8-1 på Aspmyra stadion i Bodø.
Mosambik under Sommer-OL 1984
Mosambik under Sommer-OL 1984. Ni sportsutøvere fra Mosambik deltok i to sporter, friidrett og svømming under Sommer-OL 1984 i Los Angeles. Det var andre gangen som Mosambik deltok i et sommer-OL, de vant ikke noen medaljer.
Samnaun
Samnaun (retoromansk: Samignun) er en kommune og en dal lengst nordøst i den sveitsiske kantonen Graubünden. I vest, nord og øst grenser den til Tirol (Østerrike). I syd grenser Samnaun til Engadin, men har pga. høye fjell ingen direkte forbindelse dit. Kommunen hadde ved utgangen av 2019 734 fastboende. Innbyggerne er fordelt på de fem landsbyene Compatsch, Laret, Plan, Ravaisch og Samnaun. Kommunesenteret ligger på 1846 meter over havet.
Særegen beliggenhet
På grunn av den nære kontakten til Tirol har innbyggeren i dalen gitt opp sitt retoromanske språk til fordel for en bairisk dialekt av tysk i løpet av 1700- og 1800-tallet. Samnaun er dermed ved siden av Val Müstair det eneste området i Sveits der det tales en tysk dialekt som ikke er alemannisk.